**De-ale ogrăzii**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-ale ogrăzii

( …după târgul de Duminică…)

Mai să vezi şi să nu crezi

cum se plânse deodată

o Mioară de la turmă,

după-un târg „înstrăinată“:..

... - „Mă aflam într-o ogradă,

nicidecum printre străini…

fiind aproape-înconjurată

de-o gramadă de Găini,

...căci Dulăul cel de vază

în problemele de pază,

le uitase de plăcere

„sortând“ resturi menajere…

Nu lipsea aproape nimeni

la apelul maţelor,

ghiorăind şi concurând

măcăitul Raţelor.

Chiar şi Scroafa cea bătrână

în şorici, roză şi plină,

dând cu râtul la o parte

tot ce s-adăpa-n cocină…

…un Curcan mai furios,

mai să calce-o Gainuşă,

se scremea să-şi facă loc

înroşindu-se sub guşă ,...

…bâlbâindu-se- ngâmfat,

neţinând nici socoteală

de Cocoşul pavoazat

cu penajul lui de Gală.

Singur, izolat şi trist,

sub o streaşină Măgarul

se lupta vânând cu coada-i

muşte ce-i curtau samarul …

…Doar din celalt colţ de-ogradă

cu-n pieptar pictat din două,

alb - maron, privea Viţelul

totul, ca la poartă nouă!“ …

Cu-asta îşi sfârşi povestea

singurateca Mioară

ce-şi visa fără-ndoială

Turma ei de- odinioară…

…cu-n scenariu cunoscut:

Turma,… un Cioban,… Dulăul…

Ea-ntre multele-i Surate,

Totu-ngrămădit, dar Liber…

…şi Natură? … cât mai tot Hăul !